**ИЗИСКВАНИЯ И УКАЗАНИЯ**

**ЗА ПОДГОТОВКА НА ОФЕРТАТА ЗА УЧАСТИЕ В ПРОЦЕДУРА „ПУБЛИЧНА ПОКАНА С ПРЕДМЕТ: “ОСЪЩЕСТВЯВАНЕ НА ВЪОРЪЖЕНА ФИЗИЧЕСКА ОХРАНА В СГРАДИТЕ НА ДНСК, В ГР. СОФИЯ БУЛ. „ХРИСТО БОТЕВ” № 47, И УЛ. „АЛАБИН“ №35**

# Общи положения

1. Дирекция за национален строителен контрол кани за участие в процедура за възлагане на обществена поръчка, чрез „Публична покана“ чуждестранни и български физически и юридически лица, включително техни обединения, които отговарят на изискванията на глава четвърта, раздел първи от ЗОП.
2. Участниците се представляват от законните си представители или от лица, упълномощени за участие с нотариално заверено пълномощно.
3. До изтичане срока за подаване на оферти всеки участник в процедурата може да промени, допълни или оттегли офертата си.

# Техническо задание

**1. Общи положения**

Предмет на поръчката е осъществяването на въоръжена физическа охрана на административните сгради на ДНСК в гр.София, бул.”Христо Ботев” № 47 и ул.”Алабин” № 35.

* 1. Въоръжената физическа охрана, която се осъществява в сградата на бул.”Христо Ботев” 47 е денонощна, като изпълнителят е длъжен да подсигури минимум 5-ма свои служители.
  2. Въоръжената физическа охрана, която се осъществява в сградата на ул.”Алабин” 35 е дванадесет часова – от 7:30 до 19:30 часа, като след приключване на дванадесетчасовата смяна за съответния ден, се включва СОТ, който действа през останалата част от денонощието. Изпълнителят е длъжен да подсигури минимум 2-ма свои служители.
  3. Кандидатите да притежават валиден лиценз за извършване на частна охранителна дейност.
  4. Кандидатите да осъществяват охраната, чрез служители, подбрани и инструктирани, съгласно нормативните изисквания. Охранителите да бъдат с отличителни знаци и/или униформа.
  5. Кандидатите да осигурят, организират и осъществят охраната, сигурността и пропускателния режим на служителите, външни лица и МПС в обекта, така че да се предотврати неконтролируемо проникване.
  6. Кандидатите да притежават сертификат за внедрена система за управление на качеството по ISO 9001 /или еквивалент/, издаден от акредитирана институция, агенция или лаборатория за управление на качеството.
  7. Кандидатите да носят 100 % имуществена отговорност при виновно допуснати щети, нанесени на охраняваното имущество на възложителя при изпълнение на договора.
  8. Охранителите са длъжни да изпълняват задълженията си с необходимата прецизност и ефективност, като спазват установените от възложителя пропускателен режим и правилник за вътрешния трудов ред в ДНСК.

## 2. Изисквания към изпълнителя:

* 1. Да осъществява въоръжена физическа охрана на административните сгради на ДНСК в гр.София, бул.”Христо Ботев” № 47 и ул.”Алабин” № 35, както следва: денонощна въоръжена физическа охрана на сградата на бул.”Христо Ботев” № 47 и дванадесет часова въоръжена физическа охрана на сградата на ул.”Алабин” № 35.
  2. Да притежава валиден лиценз за извършване на частна охранителна дейност в съответствие със Закона за частната охранителна дейност.
  3. Да осъществяват охраната, чрез служители, подбрани и инструктирани съгласно нормативните изисквания. Охранителите да бъдат с отличителни знаци и/или униформа.
  4. Да осигурят, организират и осъществят охраната, сигурността и пропускателния режим в обекта така, че да се предотврати неконтролируемо проникване.
  5. Да носят 100 % имуществена отговорност при виновно допуснати щети, нанесени на охраняваното имущество на възложителя при изпълнение на договора.
  6. Да изпълняват задълженията си с необходимата прецизност и ефективност, като спазват установените от възложителя пропускателен режим и правилник за вътрешния трудов ред в ДНСК

**3. Срок за извършване на услугата** - 12 /дванадесет месеца/.

# Подготовка на документите за участие в процедурата.

## 1.Общи положения

* 1. Участниците са длъжни да съблюдават сроковете и условията, посочени в публичната покана за обществената поръчка и документацията за участие в процедурата.
  2. Разходите, свързани с изготвянето и подаването на офертите са за сметка на участника. Възложителят при никакви условия няма да участва в тези разходи, независимо от начина на провеждане или изхода на процедурата.
  3. Участниците се представляват от ръководителите си или от лица, специално упълномощени за участие в процедурата, което се доказва с нотариално заверено пълномощно.
  4. Участници в процедурата могат да бъдат български или чуждестранни физически или юридически лица, или обединения между тях. Лице, което е дало съгласие и фигурира като подизпълнител в офертата на друг участник, не може да представя самостоятелна оферта.
  5. Отстранява се от участие в процедурата участник, който не отговаря на нормативните изисквания или на някое от условията на Възложителя.

## 2.Необходими документи за участие в обществената поръчка

* 1. При подготвяне на предложението всеки Участник трябва да се придържа точно към условията, обявени от Възложителя.
  2. Всеки участник има право да подава оферта, която задължително трябва да обхваща пълния обем на поръчката.
  3. Участниците подават офертата си в запечатан, непрозрачен плик с ненарушена цялост.
  4. Кандидатите да представят към офертата си следните документи:

2.4.1. Списък на документите, съдържащи се в офертата, подписан и подпечатан от участника.

2.4.2. Заверено копие от документ за регистрация или единен идентификационен код съгласно чл.23 от Закона за търговския регистър, когато участникът е юридическо лице или едноличен търговец, или копие от документа за самоличност, когато участникът е физическо лице. При участници обединения се представя и документ, подписан от лицата в обединението, в който задължително се посочва представляващият.

2.4.3. Декларации за отсъствие на обстоятелствата по чл.47 от ЗОП /Приложения № от 3 до 8/.

2.4.4. Декларация за приемане на условията на поръчката, проект на договора и неразгласяване на информация /Приложение № 12/.

2.4.5. Декларация за спазване условия на труд, съгласно чл.56, ал.1, т.11 от ЗОП /Приложение № 11/.

2.4.6. Декларация за подизпълнители съгласно чл. 56, ал. 1, т. 7 /Приложение № 9/

2.4.7. Нотариално заверено пълномощно на лицата, подписали предложението в случай, че нямат представителни функции.

2.4.8. Административни сведения за участника /Приложение №13/, вкл. конкретни планове и схеми за охрана на двата обекта на ДНСК.

2.4.9. Предложение за изпълнение на поръчката /Приложение №15/.

2.4.10. Ценово предложение /Приложение № 2/.

2.4.11. Заверено копие на валиден лиценз за извършване на частна охранителна дейност.

2.4.12. Заверено копие на сертификат за внедрена система за управление на качеството по ISO 9001 или еквивалент, издаден от акредитирана институция, агенция или лаборатория за управление на качеството

2.4.13. Декларация за поемане на 100 % имуществена отговорност при виновно допуснати щети, нанесени на охраняваното имущество на възложителя.

2.4.14. Списък на основните договори за въоръжена физическа охрана на обекти от държавната администрация, изпълнение през 2012 г.

2.4.15. Декларация за техническото оборудване за осигуряване на качеството. Копия от документи за притежавано оръжие.

2.4.16. Списък на лицата, които ще осъществяват охранителната дейност в сградите на ДНСК в гр.София.

**Забележка:** Когато участник в процедурата е обединение, което не е юридическо лице, същото следва да спази разпоредбата на чл. 56, ал. 3, т. 1 и т. 2 от ЗОП.

**3.Изисквания към документите**

* 1. Всяка страница на предложението, следва да е подписана, подпечатана и номерирана с пореден номер. Всички документи, които не са представени в оригинал или не са нотариално заверени копия следва да бъдат заверени с гриф “Вярно с оригинала”.
  2. Документите и данните в предложението се подписват само от лица с представителни функции или от упълномощени от тях лица с нотариално заверено пълномощно.
  3. Всички документи, трябва да са с дата на издаване, предшестваща подаването им не повече от 12 месеца или да са в срок на тяхната валидност, когато такава е изрично записана в тях.
  4. Всички документи, свързани с предложението, следва да бъдат на български език. Ако в предложението са включени документи, сертификати и референции на чужд език, същите следва да са придружени със съответен превод. Когато участникът е чуждестранно физическо или юридическо лице или техни обединения, документите се представят и в превод.
  5. Възложителят предоставя документацията за участие безплатно, като същата може да бъде намерена на интернет адреса на ДНСК www.dnsk.mrrb.government.bg /профил на купувача/.
  6. В настоящата документация са приложени образци, под формата на които следва да бъдат представени офертите. Офертата следва да отговаря на изискванията, посочени в публичната покана, настоящите указания и да бъде оформена по приложените към документацията образци. Представените образци в документацията за участие и условията описани в тях са задължителни за участниците и не могат да бъдат променяни от тях.

**4. Срок на валидност на предложенията**

4.1. Предложенията следва да бъдат валидни в срок най-малко 90 дни от крайния срок за подаване на офертата. Предложение с по-малък срок на валидност ще бъде отстранено от Възложителя, като несъответстващо на изискванията.

4.2. В изключителни случаи, Възложителят може да поиска писмено – от класираните участници, да удължат срока на валидност на предложенията, до момента на сключване на договора.

**IV. Подаване на офертите.**

1. Предложението, съдържащо офертата на кандидата, се подава на адреса, посочен в публичната покана на Възложителя, като върху него се изписва предмета на поръчката, за която се кандидатства, името и адресът на участника, телефон и факс.

2. При приемане на предложението върху плика се отбелязват поредният номер, датата и часът на получаването и посочените данни се записват във входящия регистър, за което на приносителя се издава документ.

3. Не се приемат предложения в незапечатан или с нарушена цялост плик. Такова предложение се връща на участника и това се отбелязва в регистъра.

**V. Отваряне, разглеждане и класиране на офертите.**

**1. Общи положения.**

1.1. Комисията, която ще разглежда и оценява подадените предложения от участниците, се назначава по реда на чл. 101г от ЗОП.

1.2. Комисията започва своята работа след получаване на списък на участниците и представените оферти.

1.3. Комисията, назначена от Възложителя, отваря предложенията по реда на тяхното получаване.

1.4. Комисията може по всяко време да проверява заявените от участниците данни, да изисква от тях разяснения, както и допълнителни доказателства за данни.

**VI. Критерий за оценка на офертите:**

Най-ниска цена.

**VII. Възлагане на договор**

1. Договорът за изпълнение на обществената поръчка се сключва с участника, определен за изпълнител на обществената поръчка.

2. Договорът включва всички предложения от офертата на определения изпълнител.

3. При сключване на договора, определеният изпълнител представя документи, издадени от компетентен орган, за удостоверяване липсата на обстоятелствата по чл. 47, ал. 1, т. 1 от ЗОП и декларации за липсата на обстоятелствата по чл. 47, ал. 5 от ЗОП.

**VIII. Приложения:**

1. Приложение № 2 – Предлагана цена;

2. Приложение № 3 – Декларация по чл. 47 ал.1, т. 1 от ЗОП;

3. Приложение № 4 – Декларация по чл. 47 ал.1, т. 2 и 3 от ЗОП;

4. Приложение № 5 – Декларация по чл. 47 ал.2 т. 1 и т. 3 от ЗОП;

5. Приложение № 6 – Декларация по чл. 47 ал. 2 т. 2 и т. 4 от ЗОП;

6. Приложение № 7 – Декларация по чл. 47 ал. 5, т. 1 от ЗОП;

7. Приложение № 8 – Декларация по чл. 47 ал. 5, т. 2 от ЗОП;

8. Приложение № 9 – Декларация по чл. 56, ал. 1, т. 7;

9. Приложение № 10 – Декларация за подизпълнители;

10. Приложение № 11 – Декларация по чл.56, ал.1, т.11 от ЗОП;

11. Приложение № 12 – Декларация за условията на поръчката;

12. Приложение № 13 – Справка „Сведение за участника”;

13. Приложение № 14 – Проект на договор;

14. Приложение № 15 – Предложение за изпълнение на поръчката.